open-index/open-wikipedia-markdown huggingface dataset:
Tiburonhalvøya

**Tiburonhalvøya** (fransk: *Le Tiburon*) er den største halvøya på øya Hispaniola i Karibia. Politisk tilhører halvøya Haiti, og her er hele de haitiske departementene  Grand'Anse, Nippes og Sud og de vestlige deler av departementene Ouest og Sud-Est. 

Østre del av halvøya ble rammet av jordskjelvet i Haiti i januar 2010.

Tiburonhalvøya danner den sørvestlige del av Hispaniola og strekker seg 250&nbsp;km inn i Det karibiske hav. Den avgrenser Gonâvebukten i nord fra Det karibiske hav. Halvøya er poå sitt bredeste 60 kilometer bred, og på sitt smaleste knapt 30 kilometer. Den har et areal på rundt 9000&nbsp;km² og omfatter dermed nærmere en tredjedel av Haiti. Høyeste punkt er Pic Macaya på 2347&nbsp;m; den ligger i Massif de la Hotte vest på halvøya. Største by er  Les Cayes på sørkysten med ca. 60.000 innbyggere (2005).
Bimbo (sang)

**«Bimbo»** er en populær amerikansk sang skrevet i 1948 eller 1949 av Glenn O'Dell, men kreditert Rodney (Rod) Morris eller «Pee Wee» King.

Sangen ble spilt inn av Gene Autry og opprinnelig utgitt på 78-platen Columbia 21204 i 1954. Den finnes også på albumet *Always Your Pal, Gene Autry* (1998). Det er et album med «singalong»-cowboymelodier for barn

Den ble spilt inn av Jim Reeves på platen Abbott 148 i 1953.

En versjon sunget av Suzi Miller ble spilt på BBC radios *Children's Favourite Show* i 1950- og 1960-årene.

«Bimbo» blir brukt som temasang til Liverpool-komikeren John Bishops radioshow på City Talk.

## Norske versjoner
Juul Hansen og Henry Ruud har skrevet norske tekster. Hansens versjon bærer tittelen «Bimbo». Ruuds versjon har tittelen «Bingo».

De to HMV-platene er samme innspilling.

## Referanser
Hebe Camargo

**Hebe Maria Camargo** (1929–2012) var en brasiliansk TV-programleder, skuespiller og sanger.

## Referanser


## Eksterne lenker
* 
*
Grønliåsen

**Grønliåsen** ligger på Oslos sydlige grense, og er en skogkledd åskam mellom Prinsdal i vest og Bjørndal i øst, som strekker seg mellom Hauketo gård i nord og Nordre Follo i sør. Oldtidsveien går langs toppen av åskammen. Åsens høyeste punkt ligger 228 meter over havet, mens det høyeste punktet langs kommunegrensen mellom Oslo og Nordre Follo ligger vel 500 meter lenger sør, 215 meter over havet. Dette er det høyeste punktet i tidligere Oppegård kommune, og her er det også reist et utsiktstårn.

Europavei 6 ligger inntil i sørøst, hvor skogen fortsetter på motsatt side. Denne veistrekningen har flere over- og underganger, noen dedikert til elgen, andre også for turgåere.

## Referanser
Martha Coakley

**Martha Coakley** (født 14. juli 1953 i Pittsfield, Massachusetts) er en amerikansk demokratisk politiker. Hun har vært justisminister i delstaten Massachusetts siden 2007.

Coakley tok bacheloren sin ved Williams College i 1975. I 1979 avla hun juridisk embetseksamen ved Boston University og begynte deretter en karriere som advokat i Boston. Hun var distriktsanklager i Middlesex County fra 1999 til 2007.

I 2007 tok Coakley over jobben som delstatens justisminister etter Thomas Reilly. Hun meddelte den 1. september 2009 at hun hadde planer om å stille til spesialvalget til USAs senat, som ble holdt for å fylle Ted Kennedys sete. I suppleringsvalget tapte hun for republikaneren Scott Brown.

## Valghistorikk
### Suppleringsvalg til USAs senat i 2010

## Referanser


## Eksterne lenker
* Valgkampanjeside
Gylden kopi-løsning

**Gylden kopi-løsning** er en betegnelse for systemer som har til hensikt  å ivareta kvaliteten på data som deles av flere applikasjoner, for eksempel person- og adresseinformasjon. 
Navnet henspiller på at nettopp denne kopien av dataene, som kan være distribuert flere steder, er en kopi med god kvalitet. Dette slik at klienter til løsningen med sikkerhet kan kopiere data fra dette registeret når det er viktig å få oppdaterte og korrekte data. Golden copy er et relativt nytt begrep innen IT. Det har sitt utspring i en presisering av begrepet grunndataforvaltning.

Mange lager golden Copy-løsninger, mens de tror at de lager grunndataforvaltnings-løsninger.

## Bakgrunn
Presiseringen, eller utskillelsen av golden copy-løsninger fra grunndataforvaltnings-løsninger skyldes to forhold:

# En grunndataforvaltnings-løsning er mye mer enn å vedlikeholde en "golden copy" av alle data.
# En golden copy-løsning går grundigere til verks mht å forbedre datakvaliteten.

En grunndataforvaltnings-løsning kan gjerne ha en eller flere golden copy-løsninger som delkomponenter.

## Funksjon
Den viktigste funksjonen til golden copy-løsninger er altså å vedlikeholde datakvalitet for det aktuelle domenet. 
Behovet for denne typen løsninger har vokst frem på grunn av kompleksiteten i det å sikre god datakvalitet over tid. Dette innebærer ikke bare, slik tilfellet er i enkle datavask løsninger, å standardisere og deduplisere data, men å sikre alle sider ved datakvaliteten. Inkludert å kontrollere at dataene er up to date, komplette og konsistente.

For å få dette til, må det en mer helhetlig og strukturert tilnærming til håndteringen av datakvalitet. Dette omfatter å ha tilsyn til data som har (eller kan ha) gått ut på dato, verifisering av nye og eksisterende data, berikelse med manglende informasjon, etc... 

En golden copy-løsning er altså, i motsetning til mer lavnivå datakvalitetsverktøy, mer et administrasjonsverktøy for å sikre at nødvendig vask har blitt utført. Løsningen har gjerne egne grensesnitt for såkalte SME'er (Subject Matter Experts) til å vedlikeholde data manuelt og for å overvåke hel og halvautomatiserte datakvalitetsprosesser.

## Eksterne [[referansedata]]
Det er vanlig å bruke eksternt kildemateriale fra pålitelige kilder til å oppdatere informasjon med nyere informasjon. Dette er spesielt vanlig ved bruk av store kontakt- eller kunde-registre, hvor man for eksempel kan benytte data fra flere, eksterne leverandører. 

En golden copy-løsning har gjerne innebygd egne mekanismer for datarevisjon, slik at evt inkonsistenser kan eksponeres og rettes opp.
Snorre Krogsgård

**Snorre Krogsgård** (født 25. mai 1991) er en norsk fotballspiller som spiller for Halmstads Bollklubb i Sverige. Han ble hentet til juniorlaget til Odd fra Hei i 2006, og fikk sin A-lagsdebut i cupkamp mot Kjelsås i 2009. Før sesongen 2010 fikk han proffkontrakt med klubben. Før sesongen 2014 ble det klart at han ikke ville få ny kontrakt, og han signerte for Fram Larvik. I august 2014 ble han igjen klar for Odd, da han signerte en korttidskontrakt ut sesongen.

Krogsgård signerte i februar 2015 en 3-årig kontrakt med Halmstads BK.

## Eksterne lenker
*
Databaseskjema

En **databasemodell** eller et **databaseskjema** (eng. *database schema*) er betegnelsen som brukes på definisjonen som beskriver definisjonen av en relasjonsdatabase. Modellen beskrives i et data definisjonsspråk (eng. *data definition language* forkortet DDL) som beskriver tabeller, felter, relasjoner, tabelloversikter, indekser, pakker. prosedyrer, funksjoner, køer, utløsere (triggere), typer, sekvenser, materialiserte tabelloversikter, synonymer, databaselenker, brukerinformasjon, med mer.

Modellen lagres i en dataordbok. Selv om modellen er definert i tekstform som DDL, brukes betegnelsen også om den grafiske beskrivelsen av en database. 

IBM DB2 bruker betegnelsen skjema (*schema*) om nivået over tabeller, som noen andre databaser kaller bruker (bruker som eier tabellene).

## Se også
* E/R-modell
Young World (sang)

**«Young World»** er en amerikansk sang med melodi og tekst av Jerry Fuller. Rick Nelson utgav den på singlen Imperial 5805 i februar 1962.

## Listeplasseringer
Rick Nelsons versjon kom inn på den britiske singlelisten 31. mars 1962 og lå på listen i tretten uker med nummer nitten som høyeste plassering. Den nådde en femteplass på Billboard Hot 100-singlelisten samme år.

## Referanser


## Eksterne lenker
*
IOGT-NTO

**IOGT-NTO** er en svensk avholdsorganisasjon grunnlagt i 1970 gjennom en sammenslåing av IOGT i Sverige og NTO. Anna Carlstedt har vært leder siden 2009.

IOGT-NTO er en del av IOGT-NTO-bevegelsen og IOGT International.

IOGT sto opprinnelig for *Independent Order of Good Templars*, men har senere blitt en internasjonal organisasjon, samt avskaffet ordenssystemet, slik at navnet har blitt endret til *l International Organisation of Good Templars*. NTO står for *Nationaltemplarorden*. Etter sammenslåingen har ikke forkortelsene blitt benyttet.

IOGT-NTO gir ut magasinet *Accent*.

## Virksomhet
IOGT-NTO har tre virksomhetsområder:

Deres *alkohol- og narkotikapolitiske arbeid* går ut på å minske det totale alkoholkonsumet i samfunnet, i tillegg til å gjøre samfunnet fritt for narkotika. Dette arbeidet retter seg i stor grad mot politikere.

Det *forebyggende arbeidet* har alltid vært viktig i IOGT-NTO, og går ut på å danne rusmiddelfrie møtesteder som fester, studiesirkler med mer. I bunn og grunn handler det forebyggende arbeidet om å minske etterspørselen etter rusmidler, men også om å skape en motkultur.

Gjennom det *sosiale arbeidet* når organisasjonen ut til rusmisbrukere som trenger en ny omgangskrets og/eller en alkoholfri møteplass etter avsluttet misbruk.

## Medlemmer
IOGT-NTO er Sveriges største avholdsorganisasjon med 44&nbsp;000 medlemmer per 2009. I 2005 satte organisasjonen i gang en storskilt vervekampanje hvor målet var å verve 1000 medlemmer hver måned – altså 12&nbsp;000 nye medlemmer i løpet av året. I 2006 fortsatte den kraftige medlemsutviklingen, og i juli 2007 kunne organisasjonen fortelle at de hadde vervet 22&nbsp;000 medlemmer i løpet av to år.

## Institusjonsdrift
IOGT-NTO driver to folkehøgskoler: Wendelsberg i Mölnlycke og Tollare i Nacka. De driver også et behandlingshjem, Dagöholm, som er en del av IOGT-NTOs sosiale arbeid. Organisasjonen har også en rekke eiendommer og lokaler: alt fra de minste samlingslokaler til store kurssteder.

## Ledere i IOGT-NTO
*Olof Burman 1970–1973
*Rolf Persson 1973–1985
*Kjell E. Johanson 1985–1995
*Sven-Olov Carlsson 1995–2009
*Anna Carlstedt 2009-2015
*Johnny Mostacero 2015-

## Referanser


## Eksterne lenker
* IOGT-NTOs hjemmeside
* Magasinet Accents hjemmeside
Hatteland Technology

**Hatteland Technology** (til april 2019: *Hatteland Display*) er en produksjonsbedrift, tidligere lokalisert i Åmsosen i Vindafjord, nå på det nye industrifeltet Eikeskog sør for Aksdal, som produserer monitorer for blant annet navigasjon, automasjon, posisjonering og overvåking. Hatteland Technology levererer løsninger til systemintegratorer over hele verden, og har bygget opp sitt virke innenfor den maritime næring.

## Historie
Hatteland Technologys historie går tilbake til 1989, med etableringen av Jakob Hatteland Instrument innen Hatteland-gruppen. Selskapet jobbet tidlig sammen med store systemintegratorer som for eksempel Kongsberg Maritime med utvikling av robuste monitorer for bruk i belastende miljø. Selskapet har hatt typegodkjente produkter siden 1995, da det første produktet passerte EN60945-testen. I 1998 introduserte selskapet for første gang «nattsyn» med lysdimmer på sine monitorer. I år 2000 ble selskapsnavnet endret til Jakob Hatteland Display.

I 2001 var selskapet det første til å tilby IMO ARPA-tilpasset display i 23,1" størrelse. I 2002 åpnet selskapet salgskontor i Tyskland. Litt etter litt hadde selskapet begynt å produsere datamaskiner og i 2005 ble datamaskinproduksjonen offisielt etablert. Samme år hadde selskapet åpning av nytt produksjonsanlegg i Nedre Vats. I 2004 ble det åpnet salgskontor i USA. I 2005 kom displayserien til yacht og fritidsbåtmarkedet, Series 2. I 2006 ble salgskontor i Frankrike åpnet, samt åpning av produksjonanlegg nr 2 i Nedre Vats for Optical Bonding. I 2007 ble selskapsnavnet endret til Hatteland Display. Selskapet ble samme år solgt ut av Hatteland-gruppen og kjøpt av Herkules Capital. I 2009 lanserte selskapet verdens første 23" display med LED Backlight. 

## Referanser


## Eksterne lenker
*
Cyanide (Metallica)

**«Cyanide»** er den 42. singlen av det amerikanske metal-bandet Metallica, og den 3. fra deres niende studioalbum, *[[Death Magnetic]]*. Metallica spilte denne sangen for første gang på Ozzfest 2008 i Dallas 9. august 2008. Den var også den første sangen som ble fremført fra albumet *Death Magnetic*.

## Referanser
Annullering

**Annullering** er å tilbakedra eller erklære noe ugyldig. Et annullert ekteskap er et ekteskap hvor vielsen ikke er gjort med lovlig vigselsmann, eller er forbudt med lov, som å ekte noen som er i et ekteskap. Et annullert poeng i sport, er et poeng som ble gitt laget eller personen, men senere ble tilbakedratt på grunn av oppdaget juks eller regelbrudd.
Landkreis Döbeln

**Landkreis Döbeln** var en Landkreis i Fristaten Sachsen, som eksisterte fra 1990 til 2008. Den lå dengang i Regierungsbezirk Leipzig. Kretsen grenset til Landkreis Torgau-Oschatz i nord, til Landkreis Riesa-Großenhain og Landkreis Meißen i øst, til Landkreis Mittweida i sør og til Muldentalkreis i vest.

En lignende geografisk enhet eksisterte i Kongeriket Sachsen fra 1834 under navnet Amtshauptmannschaft Döbeln, og i Den tyske demokratiske republikk under navnet Kreis Döbeln fra 1952 til 1990.

Landkreis Döbeln ble ikke berørt av kretsreformen i Sachsen i 1994 og 1996. Under kretsreformen i Sachsen i 2008 ble den slått sammen med Landkreis Freiberg og Landkreis Mittweida til den nye kretsen Landkreis Mittelsachsen. Dermed ble Landkreis Döbeln sitt areal overført fra Regierungsbezirk Leipzig til den nydannede Direktionsbezirk Chemnitz, som således økte med 424,34 km² sammenliknet med den tidligere Regierungsbezirk Chemnitz. Landkretsene Mittweida og Freiberg byttet derimot ikke region, de tilhørte allerede Regierungsbezirk Chemnitz før omorganiseringen i 2008.

## Byer og kommuner
Landkreis Döbeln bestod i 2007 av 13 kommuner, herav 5 bykommuner. 8 av disse kommunene inngikk i 4  forvaltningsfellesskap med interkommunale samordninger av forvaltningen. Nedenfor ser vi kommunenes innbyggertall pr 30. juni 2007.
Radio Sør

**Radio Sør** er en kommersiell og kjedeuavhengig lokalradio med lokalt eierskap. Radiostasjonen byr på lokale sendinger døgnet rundt på frekvensen 98,6 MHz i Kristiansand, og henvender seg i hovedsak til lyttere i aldersgruppen fra 25 år og oppover. Radio Sør er en sammenslåing av tidligere Radio Ung og Radio Kristiansand, og har dermed en historie som strekker seg tilbake til Kristiansands første lokalradio i 1985 og frem til i dag. 

Radio Sør samarbeider med fire andre lokalradioer i regionen: Radio Loland, Radio Lindesnes, Radio Kvinesdal og Radio Evje. Kanalens sendinger formidles på bakgrunn av samarbeidet i 13 kommuner i Vest-Agder og 3 kommuner i Aust-Agder. Samlet dekker Radio Sør et geografisk område med  mennesker. 

Radio Sør er medlem av Norsk Lokalradioforbund, som igjen er tilknyttet Norsk Presseforbund. 

Profilen er bygd på musikk og lokalt innhold, og skal speile det lokale nyhetsbildet, lokal musikk, lokal idrett, lokalt kultur og underholdningsliv. Radio Sør har også et tilbud til alle som ønsker å lage lokalradio på frivillig basis. Det er i dag omkring 35 frivillige medarbeidere tilknyttet radioen. 

## Eksterne lenker
*
Slaget ved Bouvines

**Slaget ved Bouvines** fant sted 27. juli 1214 og som avsluttet den 12 år lange krigen om Bouvines. Utkommet av slaget var viktig både for den tidlige utviklingen av Frankrike ved å bekrefte den franske kronens overhøyhet over normannernes områder i Bretagne og Normandie men også ved at den engelske kongen Johan ble tvunget til å undertegne Magna Carta.

## Eksterne lenker

* Historiske kilder (engelsk)
* ''Encyclopaedia Britannica''
* Bouvines: slaget sett i sammenheng med krigen   1202–1214 (engelsk)
Teri Bauer

**Teri Bauer** (spilt av Leslie Hope) er konen til Jack Bauer i TV-serien 24. Teri er med i 1. Sesong av 24.
Vorteøgle

**Vorteøgle** er en øgle som lever i vestlige deler av Mexico og Guatemala. Den er den eneste nære slektningen til den mer kjente gilaøglen.

Den er en stor øgle med kraftig kropp, stort hode, og korte, men kraftige lemmer. Halen er kort og tjukk, og kan ikke kastes av om en fiende angriper. Totallengden varierer fra 70&ndash;87&nbsp;cm, så den er betraktelig større enn gilaøglen. Tunga er svart og dypt kløftet, og Jacobsons organ er sannsynligvis viktig for å finne bytte. Den har i likhet med gilaøgle et giftig bitt, men det er svært sjelden at mennesker blir bitt.

Vorteøgle er en spesialisert predator på fugle- og reptillegg, og klatrer av og til opp i trær for å sikre seg et bytte. Ellers kan den også ete små fugler og pattedyr, frosker, øgler og insekter. Hunnene legger 2&ndash;30 egg mellom oktober og desember, men de klekkes ikke før i juni&ndash;juli neste år.

Utbredelsen omfatter lave fjell med avrenning til Stillehavet i vestlige Mexico fra sørlige Sonora til Chiapas, og i tillegg er det en isolert bestand i det sørøstlige Guatemala. Innenfor dette området forekommer den i en høyde fra 400 til 1000&nbsp;m over havet. Det er vanligst å finne den i tropisk lauvfellende skog, men den er også funnet i buskmark, og i eikeskoger i lav høyde. Den deles i fire underarter.

## Eksterne lenker
* 
* Mexico Herpetology: ''Heloderma'' 
* IUCN Red List of Threatened Species: ''Heloderma horridum''
William Lashly

**William Lashly** (født 25. desember 1867 i Hambledon, Hampshire, død 12. juni 1940) var en sjømann i den britiske marinen og deltaker på begge antarktisekspedisjonene til Robert Falcon Scott. 

Lashly jobbet som fyrbøter ombord på HMS «Duke of Wellington», i den britiske marinen, før han ble med i Scotts Discovery-ekspedisjon. Under ekspedisjonen var han en del av gruppen som gikk lengst vest, og utforsket Victoria Land i 1903. Under den andre ekspedisjonen var Lashly i utgangspunktet ansvarlig for en av ekspedisjonens to motoriserte sleder som skulle frakte forsyninger sørover for å støtte gruppen som gikk mot Sydpolen.
Charles Wright

**Charles Seymour Wright**, også kalt **«Silas» Wright** etter forfatteren Silas Hocking, (født 7. april 1887 i Toronto, død 1. november 1957) var en kanadisk fysiker og medlem av Robert Falcon Scotts Terra Nova-ekspedisjon mot Sydpolen i 1910–1913. 

Under ekspedisjonene utførte Wright en rekke eksperimenter på isformasjoner og grunnstrålinger. Fra januar til midten av mars 1911 var han en av fire ekspedisjonsmedlemmer (med Thomas Griffith Taylor, Frank Debenham (geolog) og Edgar Evans) som utforsket og kartla de vestlige fjellene i Victoria Land og utførte vitenskapelige studier og geologiske observasjoner. 1. november 1911 var Wright en del av gruppen som gikk sørover fra basen på Cape Evans med den intensjon å nå Sydpolen. Han håpte å bli en del av gruppen, utvalgt av Scott, som skulle gjøre det siste fremstøtet mot Sypolen; han ble imidlertid sendt hjem den 22. desember da de befant seg på 85°15’S.

Wright har blitt tildelt Order of the Bath, Order of the British Empire og Military Cross.

## Referanser
Wisła Płock (håndball)

**Wisła Płock** er en håndballklubb i byen Płock i Masoviske voivodskap i Polen. Klubben ble etablert i 1964 og utgjør håndballavdelingen i idrettslaget Wisła Płock. Klubben er polsk mester sju ganger, i 1995, 2002, 2004, 2005, 2006, 2008 og 2011. Den norske landslagsspilleren Vegard Samdahl  spilte for klubben fra 2009 til 2011. Den norske landslagsspilleren Christian Spanne spilte for klubben fra 2011 til 2013.

### Meritter
Extraklasa: (8)
1994–95, 2001–02, 2003–04, 2004–05, 2005–06, 2007–08, 2010–11, 2023–24.

Polske cupen: (13) 1991–92, 1994–95, 1995–96, 1996–97, 1997–98, 1998–99, 2000–01, 2004–05, 2006–07, 2007–08, 2021–22, 2022–23, 2023–24

## Referanser


## Eksterne lenker
*
Jack Mercer

**Jack Mercer** (født 13. januar 1910 i New York, død 4. desember 1984 i Queens) var en stemmeskuespiller og animatør fra USA. Han er mest kjent for å ha gitt stemme til Skipper'n.

Mercer starta i tegnefilmbransjen som animatørassistent ved Fleischer Studios. Han likte å imitere stemmer, blant annet stemmen til Billy Costello, som var den opprinnelige Skipper'n (fra 1933). Da Costello røyk uklar med studioet, fikk Mercer prøve seg, og debuten var i filmen *King of the Mardi Gras* i 1935. Etter dette hadde han rollen i tallrike filmer og tv-show fram til 1978.

Mercer hadde også mange andre stemmer, blant annet samtlige roller i *[[Felix the Cat]]*-filmer produsert i 1959 og 1960. Han skreiv også manus, blant annet til mange *Skipper'n*-episoder.

Han var en periode gift med Margie Hines, som da hadde stemmen til Olivia i *Skipper'n*-filmene.

## Referanser


## Eksterne lenker
* 
* Nekrolog i New York Times
Erland Vestli

**Erland Vestli** er økonomisjef i Fremskrittspartiet, og var tidligere også generalsekretær.

Han har vært ansatt i Fremskrittspartiet siden 2002, først som skoleringsrådgiver, fra og med 2006 som administrasjonssjef og i desember 2009 tok han over som generalsekretær etter Geir Mo. I oktober 2010 trakk han seg imidlertid fra denne stillingen, men fortsatte som økonomisjef. Dette på grunn av personlige og familiære årsaker.

## Referanser
Savo

**Savo** er en vulkan-øy og en del av Salomonøyene i Stillehavet. 

Øya ligger nord for Guadalcanal, og språket er *savosavo*.

Siste gang øya hadde vulkanutbrudd var mellom 1835 og 1850. Ett av utbruddene var så kraftig at det utryddet alt liv på øya. Ifølge *World Organization of Volcano Observatories* har vulkanen utbrudd hvert 100-300 år.

## Andre verdenskrig
Grunnet nærheten til Guadalcanal var øya åsted for flere slag under andre verdenskrig, spesielt sjøslag.

Slag på og rundt Savo Island:
* Slaget om Savo, 9. august 1942
* Slaget ved Cape Esperance, 11.–12. oktober 1942
* Sjøslaget om Guadalcanal, 13.–15. november 1942
* Slaget ved Tassafaronga, 30. november 1942
Kryptisk art

En **kryptisk art** er i biologien betegnelsen på et medlem av en gruppe arter, som tilfredsstiller definisjonen på en art ved at de er reproduktivt adskilt. De er likevel vanskelig å adskille ved hjelp av morfologiske trekk. En må i stedet skille artene ved hjelp av andre metoder, for eksempel molekylærgenetikk, eller lydsignaler.

Det kanskje først kjente eksemplet på kryptiske arter er da Christian Ludwig Brehm i 1820 påviste at trekryper og kortklotrekryper er to adskilte arter. Han brukte den ulike sangen hos de to fugleartene som bevis for at de er egne arter. I dag er det vanlig å bruke DNA-sekvenser for å få bekreftet tilfeller der forskere mistenker kryptiske arter.
Soul Kitchen

***Soul Kitchen*** er en tysk filmkomedie fra 2009, regissert av Fatih Akın. Den forteller historien om bistrorestauranten Soul Kitchen i Hamburg. 

Filmen hadde premiere i Venezia på Filmfestivalen den 10. september 2009.

## Handling
Zinos, en gresk restaurant-eier, eier "Soul Kitchen" en nedslitt restaurant i Hamburg-området, i et gammelt lager-område. Virksomheten sliter økonomisk. Noen ganger bruker et punkrock-band restauranten for øvelser, men betaler aldri leie-gebyr. En gammel sjømann, Sokrates, jobber kontinuerlig på båten sin på lageret, men klarer heller ikke å betale leie til restauranten. Zinos krangler med kjæresten Nadine, en journalist, som planlegger å reise på oppdrag til Shanghai. Etterpå møter Zinos en tidligere skole-kamerat, Thomas Neumann, og hans forlovede Tanja.

Til tross for deres diskusjoner over Nadines oppdrag i Shanghai, holder de kontakt over Skype. Zinos sin fengslede bror Illias, en gambler og svindler, får jobb ved Soul Kitchen - til forakt fra bartender Lucia, fordi Illias aldri har hatt noen vanlig jobb tidligere. Men når Zino er bortreist mister Illias restauranten i et poker-spill til Neumann. Neumann og hans innleide håndlangere kaster ut Zinos, Illias og de andre ansatte ved Soul Kitchen. I ett forsøk på å hindre gjennomføring av avtalen, planlegger Zinos, Illias og noen andre å stjele tilbake skjøtet fra restauranten.

## Skuespillere
* Adam Bousdoukos som Zinos Kazantsakis
* Birol Ünel som Shayn Weiss
* Moritz Bleibtreu som Illias Kazantsakis
* Anna Bederke som Lucia Faust
* Pheline Roggan som Nadine Krüger
* Dorka Gryllus som Anna Mondstein
* Wotan Wilke Möhring som Thomas Neumann
* Lucas Gregorowicz som Lutz
* Demir Gökgöl som Sokrates
* Udo Kier som Herr Jung
* Monica Bleibtreu som bestemor Krüger
* Marc Hosemann som Ziege
* Cem Akın som Milli
* Jan Fedder som Herr Meyer
* Catrin Striebeck som Frau Schuster
* Uğur Yücel som Kemal
* Maria Ketikidou som en politi-betjent
* Hendrik von Bültzingslöwen som assistenten til Frau Schuster
* Julia Wachsmann som Tanja
* Maverick Quek som Mr. Han
* Markus Imboden som Nadines far
* Gudrun Egner som Nadines mor

## Priser

*Soul Kitchen* ble tildelt den "Store Pris" ved filmfestivalen i Venezia og filmmanusprisen på Nordiske filmdager.

## Referanser


## Eksterne lenker
*
Mascot Bowlingklubb

**Mascot Bowlingklubb** (stiftet 12. september 1963) er en norsk bowlingklubb fra Bergen. Mascot spiller sine hjemmekamper i Bowling 1 Vestkanten. Klubben har i dag ett lag i den øverste divisjonen Umbroligaen. I tillegg har klubben 2 lag i lokalligaen i bergensområdet. Mascot Bowlingklubb er en av Norges eldste bowlingklubber.
Cincinnatus Leconte

**Jean-Jacques Dessalines Michel Cincinnatus Leconte** (født 29. september 1854 i Ouanaminthe i Haiti, død 8. august 1912 ved en eksplosjon i Presidentpalasset i Port-au-Prince) var øverste revolusjonsleder fra 24. juli 1911, og ble Haitis president den 14. august 1911. Han hadde denne posten frem til sin død.

## Referanser


## Eksterne lenker
* Cincinnatus Leconte
Norsk Forening for Rettsfilosofi

**Norsk Forening for Rettsfilosofi** er den norske avdelingen av *[[Internationale Vereinigung für Rechts- und Sozialphilosophie]]* (IVR). IVR er verdens ledende organisasjon innen rettsfilosofi. Den ble grunnlagt i Berlin i 1909 med den hensikt fremme juridisk og sosial filosofi på nasjonalt og internasjonalt nivå.       

I 2019 ble advokat David Undersrud valgt til formann i Norsk Forening for Rettsfilosofi.      

## Referanser


## Eksterne lenker
* Besøkt 11. august 2021. Sist oppdatert desember 2014.
Landkreis Mittweida

**Landkreis Mittweida** var en Landkreis i Fristaten Sachsen, som eksisterte fra 1994 til 2008. Kretsen grenset til Muldentalkreis og Landkreis Döbeln i nord, til Landkreis Meißen i nordøst, til Landkreis Freiberg i sørøst, til den kretsfrie byen Chemnitz og Landkreis Chemnitzer Land i sør, og til Landkreis Leipziger Land og Landkreis Altenburger Land i Thüringen i vest.

Landkreis Mittweida ble opprettet den 1. august 1994 som en del av en kretsreform, gjennom en sammenslåing av de tidligere kretsene Landkreis Hainichen og Landkreis Rochlitz. Under kretsreformen i Sachsen i 2008 ble den slått sammen med Landkreis Döbeln og Landkreis Freiberg til den nye kretsen Landkreis Mittelsachsen.

## Byer og kommuner
Landkreis Mittweida bestod i 2007 av 23 kommuner, herav 8 bykommuner. 9 av disse kommunene inngikk i tre  forvaltningsfellesskap med interkommunale samordninger av forvaltningen. Nedenfor ser vi kommunenes innbyggertall pr 31. desember 2007.
Liste over Antidiabetika

**Antidiabetika** (entallsform: **Antidiabetikum**) er en fellesbetegnelse på legemidler som brukes i behandling mot høyt blodsukker (hyperglykemi) ved sykdommen Diabetes mellitus (Type1 og eller Type2).
Gaojing kullkraftverk

** Gaojing kullkraftverk** er et kullkraftverk i forstaden Shijingshan i vestre del av storbyområdet Beijing i det nordlige Kina. Det har en installert produksjonskapasitet på 600 MW fordelt på 6 generatorer. Årsproduksjonen er om lag 3,7 TWh.

Anlegget stod ferdig i 1974. Operatør er Datang International Power Generation Co Ltd, som eier anlegget 100%.

## Eksterne lenker
* Thermal Power Plant - Datang International Power Generation Co Ltd - beskrivelse av anlegget.
* Datang International – Power Plants Operating Data – tekniske data for anlegget.
Ningde kullkraftverk

:*Må ikke forveksles med [[Ningde kjernekraftverk]] i samme delstat.*
** Ningde kullkraftverk** er et kullkraftverk i  provinsen Fujian, i det østlige Kina. Det har en installert produksjonskapasitet på 2&nbsp;520 MW fordelt på 4 like store generatorer. Anlegget stod ferdig i 2009. I tillegg er to enheter på 1&nbsp;000 MW hver planlagt, men utbyggingen er ikke igangsatt. Transmisjonslinjen er på 500 kV.

Operatør er China Datang International Co.

## Se også
*Liste over verdens største kullkraftverk

## Eksterne lenker
* Yingjiesheng.
* All Chinese Utility Plants – McIlvaines Company. Besøkt 4. desember 2011.
Liancheng kullkraftverk

** Liancheng kullkraftverk** er et kullkraftverk i distriktet Liancheng i provinsen Gansu, i det nordvestlige Kina. Det har en installert produksjonskapasitet på 600 MW fordelt på 2 like store generatorer. Anlegget stod ferdig i 2004. Operatør er Datang International Power Generation Co Ltd, som eier 51% av aksjene i kraftverket.

## Se også
*Liste over verdens største kullkraftverk

## Eksterne lenker
* Kart over Datang Internationalø's kraftverk - besøkt 11.september 2010.
* Power Company - Datang International Power Generation Co Ltd - beskrivelse av anlegget (velg fra menyen til høyre).
Douhe kraftverk

** Douhe kullkraftverk** er et kullkraftverk i bydistriktet Kaiping i byen Tangshan i provinsen Hebei, i det nordlige Kina. Det har en installert produksjonskapasitet på 1550 MW fordelt på 8 generatorer. Årsproduksjonen er om lag 10 TWh.

Anlegget stod ferdig i 2004. Kraften fordeles til kraftnettet i Beijing, Tanjing og Tangshan. Operatør og eneste eier er Datang International Power Generation Co Ltd.

## Eksterne lenker
* Douhe Power Plant – Datang International Power Generation Co Ltd – beskrivelse av anlegget (velg fra menyen til høyre).
* Datang International – Power Plants Operating Data – tekniske data for anlegget.
Chaozhou kullkraftverk

** Chaozhou kullkraftverk** er et kullkraftverk i byen Chaozhou i provinsen Guangdong, i det sørlige Kina. Det har en installert produksjonskapasitet på 1&nbsp;200 MW fordelt på 2 like store generatorer. Anlegget stod ferdig i 2006. Kraften fordeles til kraftnettet i Guangdong. Operatør er Datang International Power Generation Co Ltd, som eier 75% av kraftverket.

## Se også
*Liste over verdens største kullkraftverk

## Eksterne lenker
* Kart over Datang International's kraftverk - besøkt 11. september 2010.
* Chaozhou Power Company  – Datang International Power Generation Co Ltd – beskrivelse av anlegget (velg fra menyen til høyre).
* All Chinese Utility Plants – *McIlvaines*.
Shiliquan kullkraftverk

** Shiliquan kullkraftverk** er et kullkraftverk i byen Zaozhuang i provinsen Shandong, i det nordlige Kina. Det har en installert produksjonskapasitet på 740 MW fordelt på 3 turbiner. Anlegget stod ferdig utbygd med dagens kapasitet i 1979. 

## Referanser


## Eksterne lenker
* Huadian International Power Co Ltd - beskrivelse av anlegget.
Zibo kullkraftverk

**Zibo kullkraftverk** er et kullkraftverk, og samtidig et kraftvarmeverk med kogenerasjon. Det ligger ved byen Zibo i sentrale strøk av provinsen Shandong, i det nordlige Kina. Det har en installert produksjonskapasitet på 467 MW fordelt på 4 turbiner á hhv 2 x 71,5 MW og 2 x 145 MW. Operatør er Huadian Power International, som eier 100% av anlegget.

Anlegget har  fått installert moderne, sirkulerende flytende karforbrenning (CFBC) som gir reduserte utslipp av NOx og SO2.

## Se også
*Liste over verdens største kullkraftverk

## Referanser


## Eksterne lenker
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 35. Besøkt 1. juni 2013.
* Huadian International Power Co Ltd - beskrivelse av anlegget.
Zhangqiu kullkraftverk

**Zhangqiu kullkraftverk** er et kullkraftverk som ligger ved byen Zhangqiu i nærheten av millionbyen Ji'nan, i provinsen Shandong i det nordlige Kina. Det har en installert produksjonskapasitet på 890 MW fordelt på 4 turbiner á hhv 2 x 145 MW og 2 x 300 MW. Operatør er Huadian Power International, som eier 87,5% av anlegget.

## Referanser


## Eksterne lenker
* Huadian International Power Co Ltd - beskrivelse av anlegget.
Zhongning kullkraftverk

** Zhongning kullkraftverk** er et kullkraftverk som ligger ved byen Zhongning i den autonome regionen Ningxia, i det nordlige Kina. Det har en installert produksjonskapasitet på 660 MW fordelt på 2 turbiner à 330 MW hver. Operatør er Huadian Power International, som eier 50% av anlegget.

## Se også
*Liste over verdens største kullkraftverk

## Eksterne lenker
* Huadian International Power Co Ltd - beskrivelse av anlegget.
Changshu kullkraftverk

** Changshu kullkraftverk** er betegnelsen på to kullkraftverk i byen Changshu i provinsen Jiangsu, i det østlige Kina. D

****Changshu-1*** har en installert kapasitet på 1.200 MW, fordelt på 4 x 300 MW enheter, og eies av China Power Investment Corporation.
****Changshu-2*** har en installert produksjonskapasitet på 1&nbsp;950 MW fordelt på 3 like store turbiner á 650 MW hver. De tre blokkene er superkritiske, og levert av Doosan-Alstom. Anlegget stod ferdig i 2003, men det er planlagt et byggetrinn 2. Operatør er selskapet China Resources Power Co Ltd, som eier 100% av anlegget.

## Eksterne lenker
* China Resources Power Co Ltd – beskrivelse av anlegget.
* Doosan – «Doosan Steam Generators», side 19.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Shouyangshan kullkraftverk

** Shouyangshan kullkraftverk** er et kullkraftverk i byen Yanshi i provinsen Henan, i det sentrale Kina. Det har en installert produksjonskapasitet på 1&nbsp;000 – 1&nbsp;200 MW fordelt på 4 turbiner á 200-300 MW hver.  Anlegget stod ferdig i 2006, og per 2008 oppgis utvidelse med 2 x 600 MW som skal bringe totalytelsen til hele 2&nbsp;200 MW. Operatør er selskapet China Resources Power Co Ltd, som eier 85% av anlegget.

## Se også
*Liste over verdens største kullkraftverk

## Eksterne lenker
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 31. august 2010.
* China Resources Power Co Ltd – beskrivelse av anlegget.
Yangzhou kullkraftverk

**Yangzhou kullkraftverk**, eller ***Yangzhou-2***, er et kullkraftverk i byen Yangzhou i provinsen Jiangsu, i det østlige Kina. Det har en installert produksjonskapasitet på 2&nbsp;400 MW fordelt på 4 like store turbiner á 600 MW hver.  Anlegget stod ferdig med første byggetrinn (1.200 MW) i 1998, og kapasiteten ble siden fordoblet. Operatør er China Resources Power Holding Co Ltd, som eier 45% av anlegget, en annen stor eier er *China Power Investment Co*.

## Eksterne lenker
* China Resources Power Co Ltd – beskrivelse av anlegget.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Zhenjiang kullkraftverk

**Jiangsu Zhenjiang kullkraftverk** er et kullkraftverk beliggende langs Chang Jiang-elva (Yangzi) ved storbyen Zhenjiang i provinsen Jiangsu, i det østlige Kina. Det har en installert produksjonskapasitet på 1&nbsp;695 MW fordelt på 6 turbiner á 2 x 600 MW, 2 x 140 MW, og 2 x 137,5 MW.  Anlegget stod ferdig i 2005. Operatør er China Resources Power Co Ltd, som eier 42,5% av anlegget.

## Eksterne lenker
* China Resources Power Co Ltd – beskrivelse av anlegget.
Guanghope Shaojiao kullkraftverk

**Guanghope Shaojiao kullkraftverk**, ofte kalt *Shajiao*, er et kullkraftverk i landsbyen Humen ved Dongguan by i provinsen Guangdong, i det sørlige Kina. Det har en installert produksjonskapasitet på 2&nbsp;680 MW fordelt på to anlegg:

***[[Shaojiao-1 kullkraftverk|Shaojiao A (1)]]*** har installert 1 200 MW fordelt 2 x 300 MW og 3 x 210 MW enheter. Dette er det eldste anlegget og regnes som et separat kraftverk.

***Shaojiao C (3)*** har installert 1&nbsp;980 MW fordelt på 3 turbiner á 660 MW hver. Anlegget stod ferdig i 1996. Operatør er China Resources Power Co Ltd, som eier 35% av anlegget. Dette anlegget kalles *Guanghope*.

***Shaojiao B (2)*** har installert 700 MW, fodelt på 2 x 350 MW turbiner. Anlegget stod ferdig i 1987. Operatør er Shenzhen Energy Co, som er hovedeier av dette anlegget.

## Eksterne lenker
* China Resources Power Co Ltd – beskrivelse av anlegget.
* Shenzhen Energy - beskrivelse av selskapets operasjoner.
* Oversiktskart med selskapets kraftverk - *Guangdong Yudean Group*.
* IndustCards – kinesiske kullkraftverk i Guangdong.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011. 
* All Chinese Utility Plants – *McIlvaines* (kalles her Shajiao).
Puqi kullkraftverk

** Puqi kullkraftverk** er et kullkraftverk i byen Chibi i provinsen Hubei, i det sentrale Kina. Det har en installert produksjonskapasitet på 600 MW fordelt på 2 like store turbiner á 300 MW hver.  Anlegget stod ferdig i 2004. Operatør er selskapet China Resources Power Co Ltd, som eier 100% av anlegget.

## Eksterne lenker
* China Resources Power Co Ltd – beskrivelse av anlegget.
Changzhou kullkraftverk

** Changzhou kullkraftverk** er et kullkraftverk i byen Changzhou sørvestlige strøk av i provinsen Jiangsu, i det østlige Kina. Det har i første byggetrinn en installert produksjonskapasitet på 1&nbsp;200 MW fordelt på 2 like store turbiner á 600 MW hver. Siste byggetrinn gir ytterligere 1.320 MW fordelt på 2 x 650 MW enheter.

Anlegget stod ferdig med første byggetrinn i 2006. Operatør er selskapet China Guodian Co, mens China Resources Power Co Ltd eier 25% av anlegget.

## Eksterne lenker
* China Resources Power Co Ltd – beskrivelse av anlegget.
Nanjing Banqiao kullkraftverk

** Nanjing Banqiao kullkraftverk** er et kullkraftverk ved millionbyen Nanjing i provinsen Jiangsu, i det nordlig-sentrale Kina. Det har en installert produksjonskapasitet på 930 MW fordelt på 4 turbiner á 330 MW hver, og 2 turbiner á 135 MW hver.  Anlegget stod ferdig i 2005. Operatør er selskapet China Resources Power Co Ltd, som eier 65% av anlegget.

*Anlegget må ikke forveksles med [[Huaneng Nanjing kullkraftverk]] på 600 MW, som ligger i samme by.*

## Eksterne lenker
* China Resources Power Co Ltd – beskrivelse av anlegget.
Cangzhou kraftvarmeverk

** Cangzhou kraftvarmeverk** er et kullkraftverk og et såkalt kraftvarmeverk basert på kogenerasjon, i byen Cangzhou i provinsen Hebei, i det nordlige Kina. Det har en installert produksjonskapasitet på 650 MW fordelt på 3 like store turbiner á 650 MW hver.  Anlegget stod ferdig i 2007. Operatør er selskapet China Resources Power Co Ltd, som eier 95% av anlegget.

## Eksterne lenker
* China Resources Power Co Ltd – beskrivelse av anlegget.
Jiaozuo kraftvarmeverk

:*Må ikke forveksles med [[Jiaozuo Wanfang Aluminium kullkraftverk]]*

** Jiaozuo kraftvarmeverk**, er et kullkraftverk og et såkalt kraftvarmeverk basert på kogenerasjon, i byen Jiaozuo helt nord i provinsen Henan, i det sentrale Kina. Det har en installert produksjonskapasitet på 1.150 – 1.200 MW, men fra første og andre byggetrinn opprinnelig bare 270 MW fordelt på 2 turbiner á 135 MW hver. Anlegget stod ferdig i 2005 med 270 MW og ble utbygget videre fram til 2008.

Det er ytterligere 2 x 660 MW under utbygging (2012), slik at totaleffekten skal opp i ca. 2.500 MW.

Operatør er selskapet China Resources Power Co Ltd, som eier 60% av anlegget.

## Eksterne lenker
* China Resources Power Co Ltd – beskrivelse av anlegget.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Nansha kraftvarmeverk

** Nansha kraftvarmeverk**, er et såkalt kraftvarmeverk i millionbyen Guangzhou i provinsen Guangdong, i det sørlige Kina. Det har en installert produksjonskapasitet på 660 MW fordelt på 2 turbiner á 180 MW hver, og en turbin på 300 MW.

Anlegget stod ferdig i 2009. Operatør er selskapet China Resources Power Co Ltd, som eier 100 prosent av anlegget. Brenselstypene er kull og naturgass, som forbrennes med høyutnyttelse av energien gjennom kogenerasjon..

## Eksterne lenker
* China Resources Power Co Ltd – beskrivelse av anlegget.
Xuzhou kullkraftverk

** Xuzhou kullkraftverk** er et kullkraftverk i byen Xuzhou som ligger helt nordvest i provinsen Jiangsu, i det østlige Kina. Det har en installert produksjonskapasitet på 1.900 MW, en utvidelse med 2 x 300 mw etter første byggetrinns nivå på 4 x 300 MW.  Anlegget stod ferdig i 2004 med 1.200 MW og fikk dagens kapasitet innen 2008. Selskapet China Resources Power Co Ltd, eier 35% av anlegget, en annen stor eier er Guohua Xudian Co Ltd.

## Eksterne lenker
* China Resources Power Co Ltd – beskrivelse av anlegget.
Jinzhou kullkraftverk

:*Må ikke forveksles med [[Datang Jinzhou kullkraftverk]] i samme prefektur.*
** Jinzhou kullkraftverk**, er et kullkraftverk i byprefektur Jinzhou i provinsen Liaoning, i det nordlige Kina. Det har en installert produksjonskapasitet på 1200 MW fordelt på 6 turbiner á 200 MW hver, i to utbyggingstrinn. Anlegget stod ferdig i 1998. Operatør er selskapet China Resources Power Co Ltd, som eier 100% av anlegget.

Dette anlegget har sirkulerende flytende karforbrenning (CFBC) som gir lavere utslipp av NOx og SOx.

## Eksterne lenker
* «Chinese Utility Plans – samples» – China McIlvaines Company Database, 2006. 
* China Resources Power Co Ltd – beskrivelse av anlegget.
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 35. Besøkt 1. juni 2013.
Huaneng Yingkou kullkraftverk

** Huaneng Yingkou kullkraftverk** (营口电厂) er et kullkraftverk bed Bayuquan i frisone-byen Yingkou ved Bohaibukta i provinsen Liaoning, i det nordlige Kina. Det hadde en installert produksjonskapasitet på 1.840 MW etter første utbyggingsfase i 2007, fordelt på byggetrinn med hhv 2 turbiner á 320 MW hver, og deretter 2 turbiner á 600 MW hver i andre utbyggingstrinn. Per 2013 er kapasiteten på 3.040 MW. Anlegget er under utvidelse med et byggetrinn som skal gi totaleffekt på 4.840 MW. Den siste utvidelsen blir med 2 x 600 MW enheter.

Årsproduksjonen i 2007 var på 6,5 TWh. Anlegget ble utbygd fra 1995 og stod ferdig med første byggetrinn i 2007. Operatør er selskapet China Huaneng Power International Inc, som eier 100% av anlegget.

De to 300 MW-enhetene er såkalt superkritiske, det vil si at forbrenningen skjer under meget høy temperatur og trykk for å øke effektiviteten og redusere de relative utslippene.

## Se også
* Liste over verdens største kullkraftverk

## Eksterne lenker
* Huaneng Power International - beskrivelse av anlegget.
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 36. Besøkt 1. juni 2013.
Doris Haddock

**Doris Haddock** (opprinnelig Ethel Doris Rollins) (født 24. januar 1910 i Laconia i New Hampshire, død 9. mars 2010 i Dublin i New Hampshire), populært kalt **Granny D** (Bestemor D), var en politisk aktivist. I 1999–2000 gikk hun tvers over det kontinentale USA som ledd i en kampanje for å få regulert pengebruken i valgkampene.

Haddock studerte tre år ved Emerson College i Boston. Hun blei imidlertid – slik reglementet foreskreiv på den tida – nekta å fortsette studiene da hun gifta seg. (I 2000 blei hun i stedet tildelt en æresgrad fra samme institusjon.) 

Haddocks karriere som politisk aktivist starta i 1960, da hun og mannen deltok i en vellykka aksjon for å stoppe et planlagt prøvefelt for hydrogenbomber ved Point Hope i Alaska. På 1970-tallet var Haddock aktiv i lokalpolitikken og satt blant annet i byplanrådet i Dublin i New Hampshire.

På 1990-tallet kom systemet med finansiering av valgkampene i USA under sterk kritikk. Saken vakte Haddocks interesse, og hun satte i gang en underskriftskampanje. 1. januar 1999 starta hun så en kampanjemarsj fra Pasadena i California til Washington D.C. I løpet av 14 måneder gikk hun 1–2 mil daglig. Aksjonen vakte stor medieoppmerksomhet.

I 2004 måtte Demokratenes kandidat til Senatet fra New Hampshire trekke seg etter en skandale rundt finansiering av valgkampen. Haddock, som da var 94, blei i siste liten utpekt til ny kandidat. Hun tapte imidlertid for den sittende senatoren fra Republikanerne.

Samme året fikk hun av retten godkjent tilnavnet «Granny D» som offisielt mellomnavn.

Haddock feira 99-årsdagen med kampanjeaktiviteter for valgkampreform.

## Referanser


## Eksterne lenker
* 
*  Artikkel på International Museum of Women
Ekvatorialprovinsen

**Ekvatorialprovinsen** (**Al-Istiwa'iyah** på arabisk) startet som en provins under Egypt, helt syd i dagens Sør-Sudan langs den øvre delen av Den hvite Nil. Den omfattet også mesteparten av den nordlige delen av dagens Uganda, inkludert Albertsjøen. Den var et forsøk på å etablere en modellstat i det indre av Afrika, men besto aldri av mer enn en håndfull eventyrere og soldater på isolerte utposter.

Ekvatorialprovinsen ble etablert av Samuel Baker i 1870.  Charles George Gordon tok over som guvernør i 1874, etterfulgt av Emin Pasha i 1878. Det muslimske opprøret på 1880-tallet gjorde slutt på ideen om modellstaten, og Ekvatorialprovinsen opphørte å være under egyptisk herredømme i 1889. Blant senere britiske guvernører kan nevnes Martin Parr.  Viktige bosetninger i Ekvatorialprovinsen omfattet Lado, Gondokoro, Dufile og Wadelai. De to siste ligger i den delen av Ekvatorialprovinsen som nå tilhører Uganda.

Senere har provinsen blitt delt opp i flere nye provinser, og også rammet av krigshandlinger. Det siste omfatter herjinger begått av Herrens motstandsarmé.

Ekvatorialprovinsen sammenfaller geografisk for en stor del med Syd-Sudan.
Erlend Antonsen

**Erlend Antonsen** (født 1959) er en norsk musiker, tidligere trommeslager i blant annet Stage Dolls.

## Band
* Subway Suck (1977–1980)
* Hot Lips
* Stage Dolls (1983–1985)

## Diskografi
### Stage Dolls
* *[[Soldier's Gun]]* (1985)
* *[[Commandos]]* (1986), låtskriver på *Rock You*
* *[[Stripped (Stage Dolls-album)|Stripped]]* (1991)
* *[[Stories We Could Tell]]* (1993)
* *[[Good Times &ndash; The Essential Stage Dolls]]* (2002)
* *[[Get a Live]]* (2004)
;Singler
* *Soldier's Gun/Left Foot Boogie* (1985)
### Subway Suck
* *NRK/Æ spyr* (single 1979)
* *[[Little Red Album]]* (1979)
### Deltar på
* Forente artister: *[[Sammen for livet]]* (1985)
* Dusty Cowshit: *[[Østenfor Soon, Western for Råde]]* (1996)
* Stage Dolls-hyllest: *Wings of Steel – A Norwegian Tribute to Stage Dolls* (2008)
* Street Legal: *Bite the Bullet* (2009)

## Referanser


## Eksterne lenker
*
Pétionville

**Pétionville** er en forstad til Port-au-Prince i Haiti, i bakkene øst for byen. Den ligger atskilt fra Port-au-Prince i nordhellingene til Massif de la Selle. Byen hadde i 2012 en beregnet folkemengde på , med  i kommunen med samme navn.

Byen er oppkalt etter Alexandre Sabès Pétion (1770–1818), en haitisk general og president som senere er blitt betraktet som en av landets fire grunnleggende fedre.

## Referanser


## Eksterne lenker
*
Cap-Haïtien

**Cap-Haïtien** (*Okap* eller *Kap Ayisyen* på haitisk kreol) er en by på Haitis nordkyst. Den er hovedstaden i departementet Nord. I kolonitiden het den **Cap-Français**. Cap-Haïtien hadde i 2012 en beregnet folkemengde på , med  i kommunen med samme navn.

De sentrale delene av byen ligger mellom Cap-Haïtien-viken i øst og nærliggende fjellsider i vest. Fjellsidene er i stor grad bebygd av shantytowns. Gatene er generelt sett smala og arrangert i rutenett. 

Den lille flyplassen rett sørvest for byen betjenes av en rekke små innenriksselskaper. En internasjonal linje flyr til Fort Lauderdale i Florida.

Den store avstanden til hovedstaden Port-au-Prince i kombinasjon med det dårlige veinettet har ført til at Cap-Haïtien stadig har vært arnested for opprør. I februar 2004 ble byen overtatt av kuppmakere som var imot regjeringen under president Jean-Bertrand Aristide, og opprøret førte etter en tid til at Aristide mistet makten.

## Galleri

Image:Sans-Souci Palace front.jpg|Sans-Souci-palasset
Image:Cap-Haitiens city council.jpg|Rådhuset
Image:Cruise ship Labadee Haïti.jpg|Cruiseskip i byen


## Referanser